Piet Hein

Piet Hein (1905–1996) var en dansk dikter, forfatter, oppfinner, matematiker og verdensborger. Hein brukte pseudonymene Kumbel, Kumbel Kumbell og Notorius Jubelco.https://piethein.dk/notorius-jubelco/

miniatyr|Superellipsens tredimensjonale utgave, «superegget».

Hans fornavn Piet er den hollandske formen for Peter som betyr «klippe», «stein», mens etternavnet Hein er en skrivemåte for hen, det gamle danske ordet for en brynestein. «Kumbel» eller kumbl, som det egentlig het, betyr også «stein», helst «minnestein» eller «bauta». Dermed kan Piet Hein eller Stein Stein på et vis oversettes med «Kumbel Kumbel». Det siste ordet skrev han opprinnelig med dobbel-L, men senere ble signaturen bare Kumbel.https://piethein.dk/anmeldelser/ I antikken ble en innskrift som på de norrøne minnesteinene kalt et epigram, og epigrammet er den svært gamle genren som Heins gruk skrev seg inn i.https://dansklitteraturshistorie.lex.dk/Gruk

 Liv og virke 
Piet Hein ble født den 16. desember 1905 i København. Han vokste opp i en velutdannet familie, hvor kunstnere og vitenskapsmenn (blant andre Niels Bohr) vanket. Selv var han Karen Blixens tremenning (hans mor og Karen Blixens mor var kusiner). En av Piet Heins forfedre er den nederlandske marineoffiseren og folkehelten Piet Pieterszoon Hein.

Piet Hein var enebarn. Hans mor Estrid Hein (1873–1956) var øyelege,Dansk kvinnebiografisk leksikon: Estrid Hein og han vokste opp i «Rungsted skovhus», dit han siden vendte tilbake.PietHein.dk: Aage Marcus: Piet Hein Hans far ingeniøren engasjerte seg ifølge sønnen i elevatorer og støvsugere før noen av delene var oppfunnet. I diktet «Min mor» fra 1948 beskriver Piet Hein sin mor i to setninger:

Du holdt av den klare kulde som førte din legekniv.
Du gjemte den dype varme for alt som er vekst og liv.

Etter å ha avlagt matematisk artium på Metropolitanskolen, flyttet han til Stockholm for å gå på den kongelige svenske kunsthøyskolen. Uten å ha fullført sine studier flyttet han i stedet hjem og tok fatt på filosofi og teoretisk fysikk ved Københavns Universitet.

Piet Hein ble valgt til leder for den danske motstandsbevegelsen i april 1940. Han fortsatte å offentliggjøre anonyme dikt under annen verdenskrig. Som matematiker var Hein opptatt av kombinatorikk, herunder spill. Han oppfant i 1942 spillet Hex, opprinnelig Polygon.

miniatyr|Sergels Torg med sitt springvann i superellipseform.

Hein er kjent for sine geometriske figurer. Julen 1959 presenterte han superellipsen i forbindelse med Sergels Torg,PietHein.dk: Superellipse der den siden ble en realitet. Siden kom forskjellige varianter i tre dimensjoner. Det 11 meter høye soluret Helix Helios er satt opp i Egeskov slottspark.Royal Tee: HELIX HELIOS sundial "castle" edition

Hein var også en norgesvenn, og har skrevet flere hyldningsdikt til landet, deriblant et med ordene «Danmark var ikke Danmark, hvis ikke Norge var til». Sigurd Hoel, Aksel Sandemose – selv dansk, Francis Bull, Thor Heyerdahl og Arnulf Øverland var blant hans venner. Heins foreldre tok ham med på årvisse norgesreiser mens han ennå var så liten at han ikke husket sitt første besøk i Norge. Men han kom til å vandre Jotunheimen på kryss og tvers, og fikk sin fjerde sønn døpt Jotun.Erik Aasheim: «Piet Hein og Norge», Dagbladet, 7. januar 1996

I årene 1969–1976 bodde han utenfor London. Siden slo han seg ned på den fynske herregården Damsbo.

 Kumbels gruk 
Piet Hein publiserte en rekke gruk – en sammentrekning av «grin» (= flir) og «sukk», utgitt under pseudonymet Kumbel (på norrønt en stein med inskripsjon).

Kumbels gruk er verdensberømte. De fleste er skrevet på dansk, men mange er oversatt til mer enn tyve språk. Det er korte underfundige dikt, ofte med tegninger, som forener glede med sorg, mørke med lys. De nesten  gruk'ene er kommet i opplag på minst halvannen million og oversatt til flere enn 20 språk. Piet Hein gjendiktet dem selv på engelsk.https://denstoredanske.lex.dk/Piet_Hein

Et at de første og mest kjente var «Lillekat» med undertittelen «Samtale på vejen, 1940», om den lille kat på vejen, der sgu var sin egen, et bilde på Danmark under den tyske okkupasjonen. Det ble fulgt opp av dette uoffisielt delte gruk, også fra 1940, om tyske militærkonserter:

Et vennligsindet orkester
tar stilling ved rådhusets fot
og samler andektige gjester,
som stanser og tenker på noe.
For tonene har denne dragende,
ja rent ut besettende makt,
og så er det særlig betagende
med dette oppbud av takt.https://dansklitteraturshistorie.lex.dk/Gruk
(Vedr. «besettende makt»: På dansk ble okkupasjonsmakten kalt besættelsesmagten.https://faktalink.dk/titelliste/besa)

Andre kjente:

Husk at glemme bagateller.
Husk at nemme hvad det gælder.
Husk at elske, mens du tør det.
Husk at leve, mens du gør det.Den som kun - Den som kun tar spøk for spøk,
og alvor kun alvorlig,
han og hun har faktisk fattet
begge deler dårlig.
Og en trøst:

Man har sine gleder som leser, bare man vet hvor de står.
Jeg ser i et blad fra i forgårs, at verden kun stod til i går.

Da alderen innhentet ham, skrev han også et gruk om det:

Sku ikke grånende slektsledd på hårene.
Ungdom er noe som kommer med årene.

og:

Man fødes gammel, klok og tung, belastet av sin uerfaring.
Man gror seg gradvis lett og ung ved livets sakte åpenbaring.

 Bibliografi 
Hein utga over 60 bøker, her er noen av de første:

 Gruk: 1. Samling. Kbh, 1940
 Gruk: 2. Samling. Kbh. 1941
 77 Gruk. Kbh. 1941. 79 s. : ill.
 Den tiende Muse. Omslaget af Piet Hein. Kbh. 1941. 9 s.
 Vers i Verdensrummet. Kbh. 1941. 140 s.
 Kumbels Almanak 1942. Kbh. 1941. 80 s.
 Gruk. 3. Samling. Kbh. 1942

 Priser 
Årstall  Pris1991  Æresdoktor ved Odense Universitet1990  Tietgen Medaljen1989  Dansk Designråds årspris1985  Medal Ingenio et Arti1983  Nobel Lecturer1978  Æresmedlem af Det Danske Broderskab1978  Æresmedlem af Det kongelige kjøbenhavnske Skydeselskab1978  Storm P-prisen1978  Läkerols kulturpris1975  Årets æreshåndværker1973  Huitième Salon Internationale du Lumiaire1972  Æresdoktor ved Yale University1971  Die gute Industrieform1971  Industrial Design-prize1970  Æresmedlem af Studenterforeningen1969  Emil Aarestrup Medaljen1968  Alexander Graham Bell Silver Bell

 Referanser 

 Eksterne lenker 


  Piet Hein A/S
  Dansk artikkel: superellipse


Kategori:Danske lyrikere
Kategori:Danske oppfinnere
Kategori:Danske forskere
Kategori:Danske matematikere
Kategori:Mottakere av Ingenio et arti
Kategori:Alumni fra Københavns Universitet
Kategori:Personer fra København